Fakussai

Fakussai ( tai Fakoussai, myös  tai Fakous(s)a; ) eli Pa-Kes/Kus (, ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Arabian nomokseen, jonka pääkaupunki se oli.

Fakussai sijaitsi Niilin suiston itäosissa, ja sijoitetaan lähelle nykyistä Faqusin kylää. Arabian nomoksen pääkaupunkina sen mainitsee Klaudios Ptolemaios. Fakussain mainitsee myös Stefanos Byzantionlainen, joka mainitsee sen kylänä (varsinaisen) Egyptin ja Punaisenmeren välisellä alueella. Tabula Peutingerianassa kaupunki esiintyy nimimuodossa Phaguse ja Ravennan kosmografiassa nimellä Phagusa.

Myöhäisellä roomalaisella kaudella Fakussai kuului Augustamnica priman provinssiin. Varhaisella kristillisellä kaudella se oli Pelusionin metropoliitan alaisen suffragaanipiispan istuin. Vuoden 325 Nikean kirkolliskokouksen osanottajien joukossa mainitaan kaupungin piispa Mooses Fakussalainen.

Lähteet 

Aegyptuksen provinssin kaupungit
Muinaisen Egyptin kaupungit